Аԥснынтәи хатәгәаԥхарала еибашьуаз Авдеевка амҵан дҭахеит
12:22 10.09.2022 (ирҿыцуп: 15:28 13.09.2022)
© Sputnik / Алексей Куденкоархив
© Sputnik / Алексей Куденко/
Артур Кьыркьынаӡе хҩык ахәыҷқәа драбын, иара Донбассҟа дцеит иабиешьеиԥа Ахра Кьыркьынаӡе дицны, уи Донецк дҭахеит хәажәкыра 31 азы.
АҞӘА, цәыббра 10 - Sputnik. Аԥснынтәи хатәгәаԥхарала еибашьуаз Артур Кьыркьынаӡе Авдеевка амҵан дҭахеит цәыббра 9 ауха, абри атәы иҳәеит аинтернационалтә бригада "Пятнашка" адҵаҟаҵаҩ Ахрик Аҩӡба.
Аҩӡба иазгәеиҭеит, Кьыркьынаӡе Авдеевка амҵан имҩаԥысуаз артиллериатә алахысра дшалашәаз. Иара Донбассҟа дцеит иабиешьеиԥа Ахра Кьыркьынаӡе дицны, уи иԥжәаз артҟәацга иахҟьаны Донецк дҭахеит хәажәкыра 31 азы.
"Ибзиаӡаны дыздыруан ҳәа сызшәаҳәом, аамҭа-аамҭала ҳаиқәшәалон. Агәаӷьра змаз иакәын, аибашьраҿы изныкымкәа даанаҳкылахьан. Арратә ԥышәа ӷәӷәак имамызт, аха зегьы дрыхьӡарц иҭахын", - иҳәеит Аҩӡба.
Артур Кьыркьынаӡе хҩык ахәыҷқәа драбын.